|  |  |  |
| --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări,**  **Administraţie şi Minorităţile Naţionale – Comunităţile Naţionale**  Bulevar Mihajla Pupina 16, 21000 Novi Sad | |
|  | Numărul: 128-451-2424/2017-01 Data: 13.04.2017 |
|  |  |

În baza articolului 3 din Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minoritățile Naționale - Comunităţile Naţionale pentru finanţarea şi cofinanţarea programelor şi proiectelor din domeniul educaței și instrucței elementare şi medii din Provincia Autonomă Voivodina („Buletinul oficial al P.A.V.“, nr. 6/17), articolului 3 din Hotărârea Adunării Provinciei privind repartizarea mijloacelor bugetare organizaţiilor minorităţilor naţionale – comunităţilor naţionale („Buletinul oficial al P.A.V.“, nr. 14/15), raportat la Hotărârea Adunării Provinciei privind bugetul Provinciei Autonome Voivodina pentru anul 2017 (”Buletinul oficial al P.A.V.”, nr. 69/16), Secretariatul Provincial pentru Educaţie, Reglementări, Administraţie şi Minoritățile Naționale - Comunităţile Naţionale publică

**CONCURS**

**PENTRU FINANŢAREA ŞI COFINANŢAREA PROGRAMELOR ŞI PROIECTELOR ASOCIAŢIILOR DIN DOMENIUL ÎNVĂŢĂMÂNTULUI ELEMENTAR ŞI MEDIU ŞI PENTRU COFINANŢAREA ORGANIZAŢIILOR MINORITĂŢILOR NAŢIONALE – COMUNITĂŢILOR NAŢIONALE DIN P.A. VOIVODINA ÎN ANUL 2017**

Secretariatul Provincial pentru Educaţie, Reglementări, Administraţie şi Minoritățile Naționale - Comunităţile Naţionale (în continuare: Secretariatul), în conformitatecu Planul financiar și posibilitățile financiare în anul bugetar 2017, va finanţa şi cofinanţa asociaţiile cu sediul în teritoriul P.A. Voivodina, pentru programele şi proiectele din domeniul învăţământului elementar şi mediu din P.A. Voivodina în cuantum de **362.500,00** dinari şi din domeniul activităţii organizaţiilor minorităţilor naţionale în cuantum de **1.873.000,00 dinari.**

***I) REPARTIZAREA MIJLOACELOR ÎN DOMENIUL ÎNVĂŢĂMÂNTULUI***

Drept de participare la Concurs au asociațiile cu sediul în teritoriul P.A. Voivodina, care drept unul dintre scopurile de asociere au prevăzut în statut activitățile din domeniul învățământului.

Mijloacele în cuantum de **362.500,00** dinari sunt destinate pentru finanţarea şi cofinanţarea următoarelor priorităţi:

1. modernizarea activităţii educativ-instructive;
2. conformarea învăţământului cu nevoile pieţei muncii;
3. cultivarea multiculturalismului/interculturalismului şi tradiţiei, limbii materne a persoanelor aparţinând minorităţilor naţionale – comunităţilor naţionale;
4. sprijin învăţământului incluziv şi prevenirii părăsirii timpurii a învăţământului formal;
5. stimularea activităţilor extraşcolare.

Criteriile pentru repartizarea mijloacelor sunt:

1. răspunsul la tema programului/proiectului;
2. impactul programului/proiectului propus;
3. competenţa propunătorului şi experienţa de până în prezent.

Anexată cererii se prezintă următoarea documentaţie**:**

1. fotocopia actului privind înscrierea în registru la Agenția pentru Registre Economice,
2. fotocopia adeverinței privind codul de identificare fiscală,
3. fotocopia extrasului din statutul asociaţiei sau actul fondator (în care este stabilit că obiectivele asociaţiei se realizează în domeniul prevăzut în concurs), autentificată de către asociaţie.

***II) REPARTIZAREA MIJLOACELOR ÎN DOMENIUL ACTIVITĂŢILOR ORGANIZAŢIILOR MINORITĂŢILOR NAŢIONALE – COMUNITĂŢILOR NAŢIONALE***

Drept de participare la Concurs au persoanele juridice înregistrate – organizaţiile şi asociaţiile persoanelor comunităţilor etnice cu sediul în teritoriul Provinciei Autonome Voivodina, a căror activitate se întemeiază pe păstrarea şi cultivarea identităţii naţionale şi culturale sau a căror activitate se întemeiază pe păstrarea şi avansarea toleranţei interetnice în teritoriul Provinciei Autonome Voivodina şi care se ocupă cu:

* păstrarea şi cultivarea limbii, obiceiurilor populare şi a meşteşugurilor vechi;
* cultivarea şi stimularea creaţiei populare;
* organizarea programelor şi proiectelor cu caracter multicultural cu scopul dezvoltării spiritului de toleranţă;
* prezentarea bunurilor culturale de interes deosebit pentru comunităţile naţionale;
* protejarea şi prezentarea patrimoniului folcloric;
* cultivarea creaţiei literare, teatrale, scenice, muzicale şi de artă plastică;
* organizarea memorialelor, festivalurilor, manifestărilor, jubileelor, coloniilor, taberelor;
* cultivarea şi dezvoltarea amatorismului;
* cercetările ştiinţifice şi alte cercetări;
* cultivarea cooperării cu ţările de origine şi a altor forme de cooperare internaţională;
* activitatea editorială în domeniul drepturilor comunităţilor naţionale – minorităţilor naţionale;
* păstrarea şi cultivarea toleranţei interetnice;
* păstrarea şi cultivarea identităţii naţionale şi culturale a persoanelor aparţinând comunităţii naţionale rome în vederea realizării măsurilor afirmative şi a procesului de integrare a romilor;
* organizarea seminariilor, conferinţelor şi a altor forme de întruniri ştiinţifice şi educative, respectiv a manifestărilor culturale, educative, sportive etc.;
* alte programe şi proiecte îndreptate spre exercitarea drepturilor minorităţilor naţionale

Mijloacele în cuantum de **1.873.000,00 dinari** au fost destinate cofinanţării:

-activităţii de fiecare zi

-achiziţiei de echipament şi

-programelor şi proiectelor organizaţiilor minorităţilor naţionale – comunităţilor naţionale din teritoriul Provinciei Autonome Voivodina

Criteriile pentru repartizarea mijloacelor sunt:

-ponderea unei anumite minorităţi naţionale – comunităţi naţionale în populaţia minoritară totală din P.A. Voivodina;

- numărul de organizaţii ale acesteia şi activităţile lor la cofinanţarea cărora se participă;

- cheltuielile materiale totale;

- caracterul şi importanţa manifestării sau proiectului (internaţional, multietnic, de interes mai larg, intercomunal, local etc.);

- durata manifestării sau proiectului;

- numărul de participanţi la manifestare sau proiect;

- interesul şi prezenţa publicului;

- continuitatea şi desfăşurarea cu regularitate a manifestării;

- publicitatea în mass-media (transmisiunile sau înregistrările la televiziune şi radio, informarea în presă sau alte moduri de prezentare);

- activităţi adiacente şi ulterioare (prezentări speciale şi prezentarea laureaţilor, seri de gală, editarea culegerilor, cataloagelor şi a altor publicaţii etc.)

- numărul persoanelor angajate la semnatarul cererii;

- alte activităţi, manifestări şi serbări pe care le organizează semnatarul cererii;

- finanţarea manifestărilor de către organe, organizaţii, fonduri, sponsori sau donatori din ţară şi străinătate

Documentaţia necesară care se prezintă anexată cererii:

1. fotocopia deciziei privind înscrierea în registru la Agenția pentru Registre Economice,
2. fotocopia adeverinței privind codul de identificare fiscală (CIF),
3. act constatator privind contul la banca de afaceri sau act constatator privind contul la Direcţia de Trezorerie cu menţiunea codului unic al beneficiarului de mijloace bugetare la Direcţie (CU BMB).

**CONDIŢIILE COMUNE ALE CONCURSULUI:**

* Cererile se prezintă în exclusivitate pe formularele de concurs ale Secretariatului, pentru destinaţiile prevăzute în prezentul concurs – pentru domeniul învăţământului formularul 1, pentru domeniul minorităţilor naţionale-comunităţilor naţionale formularul 2;
* La Concurs nu se pot anunţa beneficiarii bugetari direcţi;
* Cererile sosite după termenul stabilit şi cele incomplete sau completate incorect, cererile care nu sunt depuse de către persoanele autorizate, precum şi cererile care nu constituie obiectul Concursului nu vor fi examinate;
* Cererile depuse de către participanţii la concurs cărora le-au fost acordate mijloace în baza concursurilor anterioare ale Secretariatului şi care nu şi-au îndeplinit obligaţiile preluate în baza concursurilor anterioare ale Secretariatului, nu vor fi examinate;
* Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare sau de a ieşi la faţa locului, respectiv ca pentru alocarea mijloacelor să stabilească îndeplinirea condiţiilor suplimentare;
* Secretariatul n-are obligaţia de a-şi justifica hotărârile;
* Împotriva hotărârii privind repartizarea mijloacelor nu se poate declara recurs;
* Cererile la concurs se prezintă începând cu data publicării concursului şi cel târziu până la data de 15 noiembrie 2017;
* Repartizarea mijloacelor conform concursului se va face până la cheltuirea mijloacelor destinate în baza concursului, în termen de 45 de zile de la data depunerii cererii;
* Cererile şi documentaţia anexată nu se restituie semnatarilor;
* O persoană juridică poate prezenta cel mult o cerere.

**MODUL DE PREZENTARE A CERERILOR**

* Formularele 1 şi 2 ale cererii, precum şi textul concursului se poate prelua începând cu data publicării concursului în birourile Secretariatului (biroul 63/I) sau pe pagina web a Secretariatului [www.puma.vojvodina.gov.rs](http://www.puma.vojvodina.gov.rs)
* Cererile la concurs se prezintă în limba sârbă sau în limba minorităţii naţionale-comunităţii naţionale în uz oficial în activitatea Provinciei Autonome Voivodina;
* Cererile se prezintă:

1.)personal la registratura organelor provinciale ale administraţiei în Novi Sad;

2) prin poştă pe adresa: *Secretariatul Provincial pentru Educaţie, Reglementări, Administraţie şi Minoritățile Naționale - Comunităţile Naţionale, 21000 Novi Sad, Bulevar Mihaila Pupina 16.CU MENŢIUNEA: Pentru concursul pentru finanţarea şi cofinanţarea proiectelor din domeniul învăţământului sau*

*Pentru concursul pentru cofinanţarea activităţilor organizaţiilor minorităţilor naţionale*

|  |
| --- |
| **APLICAREA LEGII PRIVIND ACHIZIŢIILE PUBLICE** |

Dacă asupra beneficiarului de mijloace se aplică articolul 2 alineatul 1 punctul 2) din Legea privind achiziţiile publice (“Monitorul oficial al R. Serbia”, numărul 124/2012, 14/2015, 68/2015), respectiv dacă mijloacele realizate conform prezentului concurs se vor folosi pentru achiziţia de lucrări, bunuri sau servicii, iar participarea mijloacelor respective constituie peste 50% din valoarea achiziţiei, beneficiarul de mijloace va fi considerat cumpărător şi va avea obligaţia de a aplica Legea privind achiziţiile publice.

**EVALUAREA PROIECTELOR ŞI DECIDEREA CU PRIVIRE LA REPARTIZAREA MIJLOACELOR**

* Cererile depuse vor fi examinate de comisia pe care o formează secretarul provincial pentru educaţie, reglementări, administraţie şi minorităţile naţionale-comunităţile naţionale;
* Decizia privind repartizarea mijloacelor o emite secretarul provincial, în baza propunerii comisiei de concurs;
* Cu semnatarii cererilor cărora le-au fost aprobate mijloace, Secretariatul Provincial pentru Educaţie, Reglementări, Administraţie şi Minoritățile Naționale - Comunităţile Naţionale va încheia contract privind finanţarea, respectiv cofinanţarea;
* Rezultatele concursului vor fi publicate pe pagina web a Secretariatului.

SECRETAR PROVINCIAL

Nyilas Mihály